𞤃𞤢𞤸𞤮𞥅𞤣𞤭𞥅𞤶𞤭 𞤸𞤢𞥄𞤳𞤮𞥅𞤶𞤭

𞤆𞤫𞤱𞤲𞤵𞤺𞤮𞤤 𞤺𞤵𞤪𞤫 𞤸𞤢𞥄𞤳𞤮𞥅𞤶𞤫 𞤧𞤭𞥅𞤬𞤢𞥄𞤥𞤢 𞤳𞤮 𞤺𞤮𞤤𞥆𞤢𞤤 𞤧𞤮𞤧𞤣𞤫 𞤪𞤫𞤲𞤣𞤮𞥅𞤶𞤭[𞥑] 𞤦𞤢𞥄𞤱𞤯𞤭 𞤲𞤢𞤬𞤼𞤮𞤪𞤢𞥄𞤣𞤫 𞤢𞥄𞤣𞤫𞥅 𞤫 𞤲𞤮𞤳𞥆𞤵. 𞤉 𞤱𞤭𞤴𞤣𞤫 𞤚𞤭𞤥𞤮𞤼𞤸𞤴 𞤄𞤫𞤢𞤼𞤤𞤫𞤴⹁ [𞥒] 𞤳𞤮 𞤫𞤼𞤢𞥄𞤣𞤫 𞤰𞤫𞤤𞥆𞤭𞤼𞤣𞤫 𞤲𞤮𞤳𞥆𞤵𞥅𞤶𞤭⹁ 𞤪𞤫𞤲𞤣𞤮𞥅𞤶𞤭 𞤫 𞤲'𞤺𞤵𞥅𞤪𞤲'𞤣𞤢𞤥 𞤩𞤵𞤪𞤯𞤭 𞤣𞤵𞥅𞤥𞤢𞥄𞤣𞤫⹁ [𞥓] 𞤫 𞤵𞤧𞤼𞤵𞤣𞤫 𞤶𞤢𞤱𞤣𞤭 𞤢𞤣𞤵𞤲𞤢. [𞥔] [𞥕] 𞤐𞤮𞤳𞥆𞤵𞥅𞤶𞤭 𞤺𞤵𞤪𞤫 𞤭𞤲𞤢 𞤲'𞤦𞤢𞥄𞤱𞤭 𞤤𞤫𞤤𞤲𞤵𞤣𞤫 𞤲'𞤦𞤢𞤴𞤣𞤭 𞤲𞤮 𞤨𞤫𞥅𞤱𞤲𞤵𞤺𞤮𞤤 𞤺𞤵𞤪𞤫 𞤳𞤵𞥅𞤩𞤼𞤮𞤣𞤭𞤲𞤯𞤫⹁ 𞤣𞤵𞥅𞤥𞤮𞤼𞤮𞥅𞤯𞤫 𞤫 𞤲'𞤣𞤫𞤪 𞤱𞤫𞥅𞤴𞤮⹁ 𞤲'𞤦𞤢𞥄𞤱𞤭𞤪𞤼𞤢 𞤪𞤮𞤳𞥆𞤵𞤣𞤫 𞤫 𞤩𞤫𞤴𞤣𞤵𞤣𞤫 𞤲𞤢𞤬𞤮𞥅𞤶𞤫 𞤱𞤫𞥅𞤴𞤮 𞤼𞤮 𞤦𞤢𞤲𞤺𞤫 𞤲𞤮𞤳𞥆𞤵𞥅𞤶𞤭⹁ 𞤼𞤮 𞤦𞤢𞤲𞤺𞤫 𞤤𞤫𞤴𞤣𞤭 𞤫 𞤼𞤮 𞤦𞤢𞤲𞤺𞤫 𞤱𞤭𞤲𞤣𞤫𞤪𞤫. 𞤆𞤫𞥅𞤱𞤲𞤵𞤺𞤮𞤤 𞤱𞤵𞤪𞤮 𞤩𞤢𞤤𞤫𞥅𞤶𞤮 𞤳𞤮 𞤸𞤵𞥅𞤲'𞤣𞤫 𞤸𞤢𞤳𞥆𞤵𞤲'𞤣𞤫 𞤬𞤢𞤲𞥆𞤵𞥅𞤶𞤭⹁ 𞤸𞤢𞤱𞤪𞤵𞤣𞤫 𞤫 𞤺𞤮𞤤𞥆𞤮𞤲'𞤣𞤭𞤪𞤢𞤤 𞤸𞤢𞤳𞥆𞤵𞤲'𞤣𞤫 𞤥𞤢𞤸𞤮𞥅𞤩𞤫 𞤤𞤫𞤴𞤣𞤭⹁ 𞤭𞤲'𞤶𞤭𞤲𞤭𞤴𞤢𞤲𞤳𞤮𞥅𞤩𞤫⹁ 𞤨𞤫𞥅𞤱𞤲𞤭𞤼𞤮𞥅𞤩𞤫 𞤱𞤵𞤪𞤮⹁ 𞤫𞤳𞤮𞤤𞤮𞥅𞤶𞤭⹁ 𞤨𞤫𞥅𞤱𞤲𞤭𞤼𞤮𞥅𞤩𞤫 𞤴𞤢𞤸-𞤲'𞤺𞤢𞤪𞤼𞤢𞥄⹁ 𞤬𞤭𞤧𞤭𞤳⹁ 𞤢𞤲𞤣𞤵𞤩𞤫 𞤸𞤢𞤳𞥆𞤭𞤤𞥆𞤢𞥄𞤶𞤭⹁ 𞤢𞤲𞤣𞤵𞤩𞤫 𞤪𞤫𞤲𞤣𞤮⹁ 𞤢𞤲𞤣𞤵𞤩𞤫 𞤬𞤢𞤺𞥆𞤵𞤣𞤵 𞤫 𞤢𞤲𞤣𞤵𞤩𞤫 𞤱𞤮𞤯𞤩𞤫 𞤫 𞤨𞤤𞤵𞤧 𞤥𞤢𞤸𞤮𞥅𞤩𞤫 𞤫 𞤨𞤫𞥅𞤱𞤲𞤭𞤼𞤮𞥅𞤩𞤫 𞤱𞤵𞤪𞤮.

𞤥𞤢𞤸𞤮𞥅𞤣𞤭𞤱𞤢𞤤 𞤲𞤺𞤢𞤤 𞤫 𞤴𞤫𞥅𞤦𞤵𞤺𞤮𞤤 𞤸𞤵𞤲𞤣𞤢𞥄𞤪𞤭 𞤲𞤣𞤭𞤲

𞤓𞤪𞤦𞤢𞤲𞤭𞤧𞤢𞥄𞤧𞤭𞤴𞤮𞤽 𞤫 𞤦𞤢𞤼𞥆𞤫 𞤥𞤵𞤥 𞤫 𞤲𞤮𞤳𞥆𞤵𞥅𞤶𞤭 𞤭𞤲𞤢 𞤲'𞤶𞤢𞤸𞤪𞤢 𞤴𞤫𞥅𞤧𞤮 𞤧𞤢𞤸𞤢𞥄 𞤳𞤢𞤤𞤢. 𞤉 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥙⹁ 𞤌𞤣𞤵𞤥 𞤭𞤲𞥆𞤭𞤼𞤭𞤪𞤭 𞤺𞤵𞤪𞤫 𞤯𞤫𞥅 « 𞤨𞤢𞤪𞤢𞤧𞤭𞥅𞤼 » 𞤫 𞤣𞤮𞤱 𞤼𞤢𞤺𞤮𞤨𞤫𞥅𞤶𞤫 𞤫 𞤲'𞤣𞤫𞤪 𞤺𞤢𞤤𞥆𞤫𞥅𞤶𞤭 𞤧𞤢𞤦𞤵 𞤯𞤫 𞤨𞤫𞥅𞤱𞤲𞤢𞤼𞤢𞥄 𞤲'𞤺𞤵𞥅𞤪𞤢⹁ 𞤯𞤫 𞤤𞤢𞤩𞥆𞤭𞤲𞤼𞤢𞥄 𞤸𞤫𞤲𞤣𞤵⹁ 𞤯𞤫 𞤤𞤢𞤩𞥆𞤭𞤲𞤢 𞤼𞤢𞤲 𞤳𞤮 𞤲'𞤣𞤭𞤴𞤢𞤥 𞤧𞤫𞥅𞤯𞤢 𞤲'𞤺𞤢𞤥 𞤸𞤵𞥅𞤼𞤮𞤪𞤢𞥄𞤣𞤫 [𞥖 ] 𞤫 𞤃𞤢𞤴𞤵𞤪 (𞥑𞥙𞥙𞥐) 𞤸𞤮𞤤𞥆𞤭𞤼𞤭𞥅 𞤱𞤮𞤲'𞤣𞤫 𞤲'𞤺𞤮𞥅𞤤 𞤽𞤢𞤳𞥆𞤫𞥅𞤲'𞤣𞤫 𞤲𞤢𞤲𞤮𞤲'𞤣𞤭𞤪𞤢𞤤 𞤭𞤲𞤢 𞤱𞤢𞥄𞤱𞤭 𞤢𞤣𞥆𞤵𞤣𞤫 𞤺𞤫𞤯𞤫 𞤦𞤮𞤲𞤯𞤫 𞤫 𞤲'𞤣𞤫𞤪 𞤱𞤫𞥅𞤴𞤮 (𞤸𞤮𞤲𞤮 𞤲𞤮 𞤂𞤫𞤭𞤼𞤥𞤢𞤲𞥆⹁ 𞥑𞥙𞥙𞥙 𞤸𞤮𞤤𞥆𞤭𞤪𞤭 𞤲𞤭𞥅). [𞥗] 𞤂𞤫𞤭𞤼𞤥𞤢𞤲𞥆 𞤧𞤭𞤬𞤼𞤭𞤲𞤭𞥅 𞤺𞤫𞤯𞤫 𞤼𞤫𞥅𞤽𞤼𞤵𞤯𞤫 𞤫 𞤲'𞤣𞤫𞤪 𞤱𞤫𞥅𞤴𞤮 𞤱𞤵𞤪𞤮 𞤳𞤮 𞤱𞤢𞤴𞤭 𞤲𞤮 "𞤢𞤺𞤫𞤲'𞤣𞤢 𞤦𞤪𞤮𞤱𞤲" 𞤶𞤮𞤱𞤭𞤼𞤭𞥅𞤯𞤮 𞤫 𞤷𞤫𞤤𞥆𞤢𞤤 𞤱𞤫𞥅𞤴𞤮 𞤫 𞤰𞤫𞤤𞥆𞤭𞤼𞤢𞥄𞤪𞤫 𞤺𞤮𞤤𞥆𞤮𞤪𞤯𞤫.

𞤨𞤫𞤰𞥆𞤮𞤤

𞤒𞤭𞤴𞤲'𞤺𞤮 𞤣𞤢𞥄𞤪𞤼𞤮𞤤 𞤨𞤫𞥅𞤱𞤲𞤵𞤺𞤮𞤤 𞤺𞤵𞤪𞤫 𞤩𞤢𞤤𞤫𞥅𞤶𞤫 𞤫 𞤲'𞤣𞤫𞤪 𞤤𞤫𞤴𞤯𞤫𞥅𞤤𞤫 𞤣𞤫𞤲𞤼𞤵𞤯𞤫 𞤀𞤥𞤫𞤪𞤭𞤳 𞤲𞤮 𞤬𞤫𞥅𞤻𞤭𞤪𞤭 𞤫 𞤣𞤫𞤬𞤼𞤫𞤪𞤫 𞤑𞤢𞤪𞤤𞤫𞤲𞥁𞤭𞤺 𞤫𞤼 𞤢𞤤. « 𞤐𞤮 𞤱𞤵𞤪𞤮 𞤥𞤢𞥄 𞤱𞤮𞤲𞤭𞤪𞤭 𞤸𞤢𞥄𞤳𞤮 » (𞥒𞥐𞥐𞥗⹁ 𞥐𞥖-𞥐𞥗). 𞤃𞤭𞥅𞤶𞤮 𞤲'𞤺𞤮𞥅 𞤬𞤵𞤯𞥆𞤭𞥅 𞤳𞤮 𞤧𞤫𞥅𞤯𞤢-𞤧𞤫𞥅𞤯𞤢 𞤫 𞤣𞤢𞤪𞤮𞤪𞤯𞤫 𞤳𞤭𞤼𞤢𞥄𞤤𞤫 𞥑𞥘𞥐𞥐⹁ 𞤲'𞤣𞤫 𞤱𞤮𞤲 𞤫 𞤺𞤵𞤪𞤫 𞤥𞤢𞤱𞤯𞤫 𞤫 𞤲'𞤣𞤫𞤪 𞤤𞤫𞤴𞤯𞤫𞥅𞤤𞤫 𞤣𞤫𞤲𞤼𞤵𞤯𞤫 𞤀𞤥𞤫𞤪𞤭𞤳 (𞤓𞤅) 𞤨𞤵𞤯𞥆𞤭𞥅 𞤸𞤵𞥅𞤼𞤮𞤪𞤢𞥄𞤣𞤫 𞤲'𞤣𞤭𞤴𞤢𞤥 𞤲'𞤶𞤢𞤪𞤫𞤼𞤫𞥅𞤯𞤢𞤥⹁ 𞤩𞤵𞥅𞤩𞤯𞤢𞤥⹁ 𞤫 𞤤𞤢𞥄𞤦𞤭 𞤤𞤢𞥄𞤩𞤼𞤵𞤯𞤭. 𞤑𞤮 𞤢𞤣𞤭𞥅 𞤬𞤮𞤬⹁ 𞤨𞤢𞤪𞤳𞤫𞥅𞤶𞤭 𞤶𞤢𞤥𞤢𞥄 𞤫 𞤲𞤮𞤳𞥆𞤵𞥅𞤶𞤭 𞤵𞤣𞥆𞤭𞤼𞤢𞥄𞤯𞤭 𞤲'𞤦𞤢𞤯𞤢𞥄𞤥𞤢 𞤼𞤮 𞤐𞤫𞤱 𞤒𞤮𞤪𞤳. 𞤉 𞤶𞤮𞥅𞤬𞤲𞤭𞤪𞤣𞤫 𞤱𞤮𞤤𞤣𞤫 𞤢𞤣𞤵𞤲𞤢𞥄𞤪𞤫 𞤯𞤭𞤥𞥆𞤫𞤪𞤫⹁ 𞤤𞤢𞥄𞤥𞤵 𞤀𞤥𞤫𞤪𞤭𞤳 𞤪𞤮𞤳𞥆𞤭 𞤩𞤭𞤩𞥆𞤫 𞤤𞤫𞤴𞤣𞤭 𞤥𞤵𞤥 𞤺𞤢𞤤𞥆𞤫𞥅𞤶𞤭 𞤦𞤢𞤯𞥆𞤭 𞤬𞤢𞥄𞤴𞤭𞥅𞤣𞤢 𞤪𞤫𞤱𞤪𞤵𞤣𞤫 𞤫 𞤻𞤢𞤥𞤢𞥄𞤤𞤫 𞤯𞤫 𞤲'𞤺𞤮𞤲𞤢𞥄 𞤤𞤢𞥄𞤥𞤵𞤴𞤢𞤲𞤳𞤮𞥅𞤶𞤫 𞤲'𞤺𞤢𞤥 𞤩𞤫𞤴𞤣𞤵𞤣𞤫 𞤳𞤫𞥅𞤱𞤢𞤤 𞤴𞤭𞤥𞤩𞤫 𞤱𞤵𞤪𞤮 𞤲'𞤺𞤮𞥅⹁ 𞤳𞤢𞤣𞤭 𞤮 𞤱𞤢𞤯𞤼𞤭 𞤸𞤫𞥅𞤲 𞤲'𞤶𞤵𞤩𞥆𞤵𞤣𞤭 𞤳𞤫𞤧𞤭𞤪𞤭 𞤸𞤢𞤳𞥆𞤵𞤲'𞤣𞤫 𞤤𞤫𞤴𞤯𞤫𞥅𞤤𞤫 ⁏ 𞤸𞤢𞤱𞤼𞤭 𞤫 𞤩𞤫𞤴𞤣𞤢𞤺𞤮𞤤 𞤶𞤫𞤴𞤭 𞤮𞤼𞤮𞥅𞤶𞤭⹁ 𞤯𞤵𞤥 𞤢𞤣𞥆𞤢𞤲𞤭 𞤲'𞤺𞤵𞥅𞤪𞤲'𞤣𞤢𞤥 𞤳𞤫𞤧𞤢𞤥 𞤭𞤲𞤢 𞤱𞤭𞤴𞤫𞥅 "𞤅𞤵𞤦𞤵𞤪𞤦𞤭𞤢".

𞤑𞤵𞥅𞤤𞤫 𞤨𞤫𞥅𞤱𞤲𞤵𞤺𞤮𞤤 𞤱𞤵𞤪𞤮 𞤾𞤫𞤪𞤣𞤫

𞤚𞤢𞤼𞤮 𞤥𞤢𞤱𞤩𞤫 𞤱𞤵𞤪𞤮𞥅𞤶𞤭 𞤶𞤮𞥅𞤲𞤭 𞤯𞤭𞥅⹁ 𞤩𞤫 𞤲'𞤦𞤢𞤤𞥆𞤭𞤼𞤭𞥅 𞤫 𞤥𞤭𞥅𞤶𞤮 𞤨𞤫𞥅𞤱𞤲𞤵𞤺𞤮𞤤 𞤱𞤵𞤪𞤮𞥅𞤶𞤭 𞤩𞤢𞤤𞤫𞥅𞤶𞤭 𞤯𞤭𞥅⹁ 𞤳𞤮 𞤅𞤼𞤫𞤬𞥆𞤫𞤲 𞤂𞤫𞤸𞤥𞤢𞤲𞥆⹁ 𞤚𞤭𞤥𞤮𞤼𞤸𞤴 𞤄𞤫𞤢𞤼𞤤𞤫𞤴 𞤫 𞤆𞤫𞤼𞤫𞤪 𞤐𞤫𞤱𞤥𞤢𞤲. 𞤘𞤮𞥅𞤼𞤮 𞤸𞤫𞥅𞤲 𞤬𞤮𞤬 𞤭𞤲𞤢 𞤶𞤮𞤺𞤭𞥅 𞤳𞤵𞥅𞤤𞤫 𞤥𞤵𞤥 𞤷𞤭𞤬𞤮𞤼𞤮𞥅𞤯𞤫 𞤨𞤫𞥅𞤱𞤲𞤵𞤺𞤮𞤤 𞤱𞤵𞤪𞤮 𞤲'𞤺𞤮𞥅 𞤫 𞤧𞤭𞤬𞤢𞥄 𞤥𞤮 𞤲𞤮𞤳𞥆𞤵 𞤱𞤵𞤪𞤮 𞤬𞤮𞤼𞤭 𞤸𞤫𞤩𞤣𞤫 𞤲'𞤺𞤢𞤥 𞤱𞤮𞤲'𞤣𞤫 𞤨𞤫𞥅𞤱𞤲𞤵𞤺𞤮𞤤 𞤱𞤵𞤪𞤮 𞤲'𞤺𞤮𞥅. 𞤍𞤫𞥅𞤯𞤮𞥅 𞤳𞤵𞥅𞤤𞤫 𞤬𞤮𞤬 𞤼𞤵𞥅𞤺𞤭𞥅 𞤳𞤮 𞤫 𞤬𞤢𞥄𞤥𞤣𞤫 𞤱𞤮𞤲'𞤣𞤫 𞤵𞤪𞤦𞤢𞤲𞤭𞤧𞤢𞥄𞤧𞤭𞤴𞤮𞤽 𞤳𞤮 𞤸𞤵𞥅𞤲'𞤣𞤫 𞤼𞤭𞥅𞤯𞤲'𞤣𞤫 𞤱𞤮𞤲𞤢𞤲'𞤣𞤫 𞤵𞤧𞤼𞤢𞥄𞤪𞤫 𞤳𞤢𞤪𞤦𞤮𞤲⹁ 𞤽𞤢𞤳𞥆𞤫𞥅𞤲'𞤣𞤫 𞤲'𞤺𞤢𞤤𞤵 𞤫 𞤽𞤢𞤳𞥆𞤫𞥅𞤲'𞤣𞤫 𞤱𞤫𞥅𞤴𞤮. 𞤍𞤵𞤥𞤯𞤮𞥅 𞤳𞤮 𞤵𞤧𞤼𞤵𞤣𞤫 𞤧𞤫𞤥𞤦𞤫𞥅𞤶𞤭 𞤬𞤮𞤧𞥆𞤭𞤤⹁ 𞤵𞤧𞤼𞤵𞤣𞤫 𞤲'𞤦𞤮𞤪𞤮𞤧𞤢𞥄𞤶𞤭 𞤫 𞤵𞤧𞤼𞤵𞤣𞤫 𞤲'𞤦𞤮𞤪𞤮𞤧𞤢𞥄𞤶𞤭⹁ 𞤸𞤢𞥄 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤬𞤢𞥄𞤲'𞤣𞤢𞥄𞤪𞤫 𞤸𞤫𞤩𞤣𞤫 𞤲'𞤦𞤮𞤪𞤮𞤧𞤢𞥄𞤶𞤭 𞤳𞤢𞤪𞤦𞤮𞤲 𞤧𞤫𞥅𞤯𞤢 𞤱𞤢𞤤𞥆𞤢 𞤲'𞤦𞤮𞤪𞤮𞤧𞤢𞥄𞤶𞤭 𞤳𞤢𞤪𞤦𞤮𞤲.

𞤲𞤶𞤵𞤩𞥆𞤵𞤤𞤭 𞥑𞥕 𞤤𞤫𞤸𞤥𞤢𞥄𞤲 𞤯𞤭𞤲 𞤬𞤭𞥅 𞤥𞤢𞤸𞤮𞥅𞤣𞤭𞥅𞤶𞤭 𞤳𞤫𞤷𞥆𞤭

𞤂𞤫𞤸𞤥𞤢𞤲𞥆 𞤸𞤵𞥅𞤼𞤮𞤪𞤭𞥅𞤥𞤢 𞤱𞤭𞤯𞤼𞤮 𞤤𞤢𞥄𞤩𞤼𞤵𞤲'𞤺𞤮 𞤫 𞤱𞤵𞤪𞤮 𞤤𞤢𞥄𞤥𞤮𞤪𞤺𞤮 𞤐𞤫𞤱𞤷𞤢𞤧𞤼𞤤𞤫⹁ 𞤼𞤮 𞤐𞤫𞤱 𞤅𞤮𞤵𞤼𞤸 𞤏𞤢𞤤𞤫𞤧⹁ 𞤼𞤮 𞤌𞤧𞤼𞤢𞤪𞤢𞤤𞤭⹁ 𞤲'𞤺𞤢𞤥 𞤰𞤫𞤤𞥆𞤭𞤼𞤣𞤫 𞤬𞤭𞤪𞤮 𞤥𞤵𞤥 𞤫 𞤵𞤪𞤦𞤢𞤲𞤭𞤧𞤥𞤫 𞤩𞤢𞤤𞤫𞥅𞤶𞤮. 𞤉 𞤱𞤭𞤴𞤣𞤫 𞤂𞤫𞤸𞤥𞤢𞤲𞥆⹁ 𞤭𞤲𞤢 𞤱𞤮𞥅𞤣𞤭 𞤳𞤵𞥅𞤤𞤫 𞥑𞥕 𞤨𞤫𞥅𞤱𞤼𞤵𞤯𞤫 𞤫 𞤨𞤫𞥅𞤱𞤲𞤵𞤺𞤮𞤤 𞤺𞤵𞤪𞤫 𞤯𞤫 𞤲'𞤺𞤮𞤲𞤢𞥄 𞤳𞤵𞥅𞤩𞤼𞤮𞤣𞤭𞤲𞤯𞤫⹁ 𞤼𞤢𞤱𞤢 𞤭𞤲𞤢 𞤶𞤫𞤴𞤢𞥄 𞤸𞤫𞥅𞤲 𞤣𞤫𞤲𞤣𞤢𞥄𞤲'𞤺𞤢𞤤 𞤬𞤢𞤲𞥆𞤵𞥅𞤶𞤭 𞤨𞤮𞤼𞤯𞤭 𞤸𞤵𞥅𞤼𞤮𞤪𞤫𞥅𞤣𞤫 𞤲'𞤺𞤢𞤥 𞤸𞤫𞤩𞤣𞤫 𞤰𞤫𞤤𞥆𞤭𞤼𞤢𞥄𞤪𞤫 𞤣𞤵𞥅𞤥𞤮𞤼𞤮𞥅𞤲'𞤣𞤫 𞤫 𞤸𞤭𞤪𞤶𞤭𞤲'𞤣𞤫 𞤨𞤫𞥅𞤶𞤫 𞤩𞤵𞤪𞤯𞤫 𞤥𞤮𞤰𞥆𞤵𞤣𞤫 (𞤂𞤫𞤸𞤥𞤢𞤲𞥆⹁ 𞥒𞥐𞥑𞥐).

𞤒𞤭𞤢𞤲𞤣𞤫 𞤄𞤫𞤴𞤢𞤼𞤤𞤫𞥅 𞤫 𞤥𞤢𞤸𞤮𞥅𞤣𞤭𞥅𞤶𞤭 𞤸𞤢𞥄𞤳𞤮𞥅𞤶𞤭

𞤄𞤫𞤢𞤼𞤤𞤫𞤴 𞤼𞤫𞤧𞤳𞤭𞥅𞤥𞤢 𞤱𞤮𞤲'𞤣𞤫 𞤴𞤭’𞤢𞤲𞤣𞤫 𞤨𞤫𞥅𞤱𞤲𞤵𞤺𞤮𞤤 𞤺𞤵𞤪𞤫 𞤩𞤢𞤤𞤫𞥅𞤶𞤫 𞤭𞤲𞤢 𞤱𞤢𞤯𞤭 𞤨𞤮𞤪𞤮𞤺𞤢𞤪𞤢𞥄𞤥𞤵𞥅𞤶𞤭⹁ 𞤨𞤮𞤤𞤭𞤼𞤭𞤳𞤢𞥄𞤶𞤭 𞤫 𞤥𞤭𞥅𞤶𞤮𞥅𞤶𞤭 𞤨𞤫𞥅𞤱𞤲𞤵𞤺𞤮𞤤 𞤲'𞤺𞤢𞤥 𞤸𞤫𞤧𞤯𞤭𞤼𞤭𞤲'𞤣𞤫 𞤺𞤵𞤪𞤫 𞤫 𞤣𞤵𞥅𞤥𞤢𞤺𞤮𞤤 𞤲𞤮𞤳𞥆𞤵𞥅𞤶𞤭. 𞤂𞤫𞤸𞤥𞤢𞤲𞥆 𞤩𞤫𞤴𞤣𞤭 𞤸𞤫𞥅𞤲 𞤱𞤮𞤲'𞤣𞤫 𞤲'𞤣𞤫𞥅𞤯𞤮𞥅 𞤳𞤮𞤲𞤺𞤮𞤤 𞤭𞤲𞤢 𞤪𞤮𞤳𞥆𞤢 𞤳𞤢𞤣𞤭 𞤴𞤭𞤴𞤲'𞤺𞤮 𞤤𞤢𞥄𞤩𞤼𞤵𞤲'𞤺𞤮 𞤳𞤮 𞤬𞤢𞤴𞤼𞤭 𞤫 𞤳𞤮 𞤱𞤮𞤲𞤭 𞤴𞤫𞥅𞤧𞤮 𞤥𞤫𞤲 𞤳𞤮 𞤢𞤤𞤣𞤢𞥄 𞤫 𞤳𞤢𞤪𞤦𞤮𞤲 𞤫 𞤳𞤮 𞤢𞤤𞤣𞤢𞥄 𞤫 𞤨𞤫𞤼𞤪𞤮𞤽 : 𞤺𞤮𞤤𞥆𞤫 𞤳𞤵𞥅𞤼𞤮𞤪𞤢𞤺𞤮𞤤 𞤶𞤭𞤤𞥆𞤮𞤲'𞤣𞤭𞤪𞤯𞤫⹁ 𞤼𞤭𞤨𞤮𞤤𞤮𞥅𞤶𞤭 𞤥𞤢𞤸𞤲'𞤺𞤮 𞤸𞤮𞤯𞤮𞤪𞤣𞤫 𞤫 𞤺𞤮𞤤𞥆𞤫 𞤰𞤫𞥅𞤱𞤼𞤢𞥄𞤯𞤫 𞤫 𞤲'𞤣𞤫𞤪 𞤱𞤵𞤪𞤮 ⹁ 𞤲'𞤶𞤵𞤩𞥆𞤵𞤣𞤭 𞤺𞤮𞤤𞥆𞤮𞤪𞤣𞤵 𞤲'𞤺𞤢𞤥 𞤧𞤫𞤥𞤦𞤫𞥅𞤶𞤭 𞤳𞤫𞤧𞤭⹁ 𞤴𞤢𞤸-𞤲'𞤺𞤢𞤪𞤼𞤢𞥄 𞤶𞤢𞤥𞤢𞥄 𞤫 𞤨𞤫𞥅𞤶𞤫 𞤥𞤢𞤸𞤣𞤭 𞤺𞤮𞥅𞤼𞤮 𞤺𞤮𞥅𞤼𞤮.

𞤏𞤵𞤪𞤮𞥅𞤶𞤭 𞤶𞤫𞥅𞤯𞤭𞤯𞤭 𞤢𞤪𞤳𞤫𞤼𞤭𞥅𞤨 𞤐𞤫𞤱𞤥𞤢𞤲

𞤆𞤫𞤼𞤫𞤪 𞤐𞤫𞤱𞤥𞤢𞤲 𞤧𞤭𞤬𞤼𞤭𞤲𞤭𞥅 𞤣𞤮𞥅𞤧𞤯𞤫 𞤥𞤵𞤥 𞤣𞤮𞤱 𞤵𞤪𞤦𞤢𞤲𞤭𞤧𞤥 𞤩𞤢𞤤𞤫𞥅𞤶𞤮 𞤪𞤫𞤱𞤪𞤵𞤣𞤫 𞤫 𞤺𞤵𞤪𞤫 𞤶𞤫𞥅𞤯𞤭𞤯𞤭 𞤢𞤪𞤷𞤸𞤫𞤷𞤨𞤢𞤤 𞤯𞤫 𞤳𞤢𞤤𞤢 𞤸𞤫𞥅𞤲 𞤺𞤮𞥅𞤼𞤫𞤤 𞤭𞤲𞤢 𞤸𞤮𞤤𞥆𞤭𞤪𞤢 𞤲'𞤦𞤢𞥄𞤣𞤭𞥅𞤶𞤭 𞤷𞤫𞥅𞤪𞤼𞤵𞤯𞤭 𞤫 𞤵𞤪𞤦𞤢𞤲𞤭𞤧𞤥 𞤩𞤢𞤤𞤫𞥅𞤶𞤮. 𞤐𞤫𞤱𞤥𞤢𞤲 𞤭𞤲𞤢 𞤧𞤭𞤳𞥆𞤭 𞤱𞤮𞤲'𞤣𞤫 𞤨𞤫𞥅𞤱𞤲𞤵𞤺𞤮𞤤 𞤺𞤵𞤪𞤫 𞤭𞤲𞤢 𞤱𞤢𞥄𞤱𞤭 𞤸𞤵𞥅𞤼𞤮𞤪𞤫𞥅𞤣𞤫 𞤲'𞤺𞤢𞤥 𞤧𞤮𞤧𞤣𞤫 𞤪𞤫𞤲𞤣𞤮 𞤩𞤵𞤪𞤲'𞤺𞤮 𞤣𞤵𞥅𞤥𞤢𞥄𞤣𞤫⹁ 𞤦𞤢𞥄𞤱𞤲'𞤺𞤮 𞤸𞤢𞤩𞤢𞥄𞤣𞤫 𞤦𞤢𞤼𞥆𞤫 𞤲'𞤦𞤢𞤴𞤤𞤭𞥅𞤺𞤢𞥄𞤶𞤭 𞤱𞤫𞥅𞤴𞤮. 𞤌 𞤴𞤫𞥅𞤱𞤼𞤭𞤣𞤭𞥅 𞤫 𞤲𞤢𞤬𞤮𞥅𞤪𞤫 𞤧𞤫𞤥𞤦𞤫𞥅𞤶𞤭 𞤳𞤫𞤧𞤭⹁ 𞤬𞤢𞤺𞥆𞤵𞤣𞤵 𞤷𞤭𞤪𞤰𞤢𞤥 𞤫 𞤲'𞤶𞤵𞤩𞥆𞤵𞤣𞤭 𞤣𞤵𞥅𞤥𞤮𞤼𞤮𞥅𞤲'𞤣𞤭.

𞤂𞤢𞥄𞤱𞤮𞤤 𞤸𞤵𞤲𞥆𞤵𞤺𞤮𞤤 𞤲𞤺𞤮𞤤

𞤏𞤵𞤪𞤮𞥅𞤶𞤭 𞤳𞤫𞥅𞤱𞤯𞤭 𞤭𞤲𞤢 𞤲'𞤶𞤮𞤺𞤭𞥅 𞤸𞤢𞤲𞤣𞤫 𞤨𞤫𞥅𞤶𞤫 𞤺𞤮𞤤𞥆𞤫 𞤣𞤵𞥅𞤥𞤮𞤼𞤮𞥅𞤯𞤫 [𞥒𞥘]⹁ 𞤯𞤫 𞤲'𞤣𞤮𞤳𞥆𞤢 𞤤𞤢𞥄𞤱𞤮𞤤 𞤬𞤫𞥅𞤱𞤣𞤫 𞤫 𞤣𞤵𞥅𞤥𞤮𞤼𞤮𞥅𞤯𞤮. 𞤆𞤫𞤱𞤲𞤵𞤺𞤮𞤤 𞤺𞤵𞤪𞤫 𞤩𞤢𞤤𞤫𞥅𞤶𞤫 𞤵𞤥𞥆𞤭𞥅𞤥𞤢 𞤫 𞤤𞤢𞥄𞤦𞤭 𞤩𞤮𞥅𞤴𞤯𞤭⹁ 𞤬𞤢𞤴𞤼𞤭 𞤫 𞤨𞤫𞥅𞤶𞤫 𞤺𞤮𞤤𞥆𞤫 𞤲'𞤺𞤵𞥅𞤪𞤲'𞤣𞤢𞤥⹁ 𞤯𞤫 𞤲'𞤺𞤵𞥅𞤪𞤣𞤢𞤼𞤢 𞤳𞤮 𞤫 𞤣𞤢𞥄𞤱𞤢𞤤 𞤱𞤮𞥅𞤼𞤫𞥅𞤶𞤭 𞤥𞤫𞥅𞤪𞤵𞥅𞤶𞤭 𞤫 𞤣𞤭𞤨𞤭𞤼𞤫𞥅𞤶𞤭 𞤳𞤮𞤥𞤭𞤲𞤢𞥄𞤶𞤭.